Tahtejõud, kõlbline kohustus ja meelsus juhivad inimesi edasi ka materiaalse elu suurimas kitsikuses. Nii sündisid ja arenesid inimloos suurimad  liikumised, ja nad võitsid. Meie oma riiklikus korralduses ei ole kaugeltki veel materiaalse elu täiuses, kuid kas vähendab see meelsuselt kindlas eesti autonomistis, eesti rahva iseseisvuse vaimukandjas, usku riikliku iseseisvuse kõrgesse väärtusse? Ei. Vaim asendab liha ja ületab selle. Vaim korraldub ümber meelsuseks, tahteks, kujuneb inimese nõrga natuuri kõvemaks pooleks ja ei loobu inimest juhtimast ka kesk- ning vanaea aastais, kui harilikult inimest valdamas juba kahtlused ning nooreea vaimu  ümberhinnangud.